cyanic-selkie/wikianc huggingface dataset:
मनोविज्ञान का इतिहास तथा शाखाएँ
मनुष्य की अपेक्षा पशुओं को अधिक नियंत्रित परिस्थितियों में रखा जा सकता है, साथ ही साथ पशुओं की शारीरिक रचना भी मनुष्य की भाँति जटिल नहीं होती। पशुओं पर प्रयोग करके व्यवहार संबंधी नियमों का ज्ञान सुगमता से हो सकता है। सन् 1912 ई. के लगभग थॉर्नडाइक ने पशुओं पर प्रयोग करके तुलनात्मक अथवा पशु मनोविज्ञान का विकास किया। किंतु पशुओं पर प्राप्त किए गए परिणाम कहाँ तक मनुष्यों के विषय में लागू हो सकते हैं, यह जानने के लिये विकासात्मक क्रम का ज्ञान भी आवश्यक था। इसके अतिरिक्त व्यवहार के नियमों का प्रतिपादन उसी दशा में संभव हो सकता है जब कि मनुष्य अथवा पशुओं के विकास का पूर्ण एवं उचित ज्ञान हो। इस संदर्भ को ध्यान में रखते हुए विकासात्मक मनोविज्ञान का जन्म हुआ। सन् 1912 ई. के कुछ ही बाद मैक्डूगल (1871-1938) के प्रयत्नों के फलस्वरूप समाज मनोविज्ञान की स्थापना हुई, यद्यपि इसकी बुनियाद समाज वैज्ञानिक हरबर्ट स्पेंसर (1820-1903) द्वारा बहुत पहले रखी जा चुकी थी। धीरे-धीरे ज्ञान की विभिन्न शाखाओं पर मनोविज्ञान का प्रभाव अनुभव किया जाने लगा। आशा व्यक्त की गई कि मनोविज्ञान अन्य विषयों की समस्याएँ सुलझाने में उपयोगी हो सकता है। साथ ही साथ, अध्ययन की जानेवाली समस्याओं के विभिन्न पक्ष सामने आए। परिणामस्वरूप मनोविज्ञान की नई नई शाखाओं का विकास होता गया। आज मनोविज्ञान की लगभग 12 शाखाएँ हैं। इनमें से कुछ ने अभी हाल में ही जन्म लिया है, जिनमें प्रेरक मनोविज्ञान, सत्तात्मक मनोविज्ञान, गणितीय मनोविज्ञान विशेष रूप से उल्लेखनीय हैं। आजकल रूस में अनुकूलन तथा अंतरिक्ष मनोविज्ञान में काफी काम हो रहा है। अमरीका में लगभग सभी क्षेत्रों में शोधकार्य हो रहा है। संमोहन तथा प्रेरक मनोविज्ञान में अपेक्षाकृत कुछ अधिक काम किया जा रहा है। परा-इंद्रीय प्रत्यक्षीकरण की तरफ मनोवैज्ञानिकों के सामान्य दृष्टिकोण में कोई उल्लेखनीय परिवर्तन नहीं हुआ है। आज भी इस क्षेत्र में पर्याप्त वैज्ञानिक तथ्यों एवं प्रमाणों का अभाव है। किंतु ड्यूक विश्वविद्यालय (अमरीका) में डा राईन के निदेशन में इस क्षेत्र में बराबर काम हो रहा है।
एशिया में जापान मनोविज्ञान के क्षेत्र में सबसे आगे बढ़ा हुआ है। समाज मनोविज्ञान तथा प्रयोगात्मक मनोविज्ञान के साथ साथ वहाँ ज़ेन बुद्धवाद का प्रभाव भी दृष्टिगोचर होता है।
भारत में मनोविज्ञान
भारत में मनोविज्ञान की स्थिति आज पहले की अपेक्षा बहुत संतोषजनक है। भारतीय विश्वविद्यालयों में मनोविज्ञान की शिक्षा साधारणतया दर्शनशास्त्र तथा शिक्षाशास्त्र के अध्यापकों द्वारा ही दी जाती रही है। इसका परिणाम एक तो यह हुआ कि दर्शन की चिंतन विधि को स्थानांतरित करने में प्रयोगात्मक पद्धति को काफी संघर्ष करना पड़ा और दूसरे शिक्षाशास्त्र के प्रभाव के कारण मनोविज्ञान की मूल समस्याओं पर शोधकार्य होने के बजाय "शिक्षा में मनोविज्ञान का उपयोग" विषयक समस्याएँ ही विद्वानों का ध्यान आकर्षित करती रहीं। किंतु आज अधिकतर विश्वविद्यालयों में मनोविज्ञान में ही प्रशिक्षित अध्यापक मनोविज्ञान की प्रयोगशालाओं में काम कर रहे हैं। कोलकाता विश्वविद्यालय में सबसे पहले १९१६ में मनोविज्ञान विभाग की स्थापना हुई थी।भारत की प्रथम मनोविज्ञान प्रयोगशाला की स्थापना नरेन्द्रनाथ सेनगुप्ता ने किया ।
बाहरी कड़ियाँ
__अनुभाग_सम्पादन_नहीं__ __DISAMBIG__
शाही काजु आलु
बाह्य सुत्र
मुगलई खाना
बडेऊ, पिथौरागढ (सदर) तहसील
बडेऊ, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
दौडनगर (म) - वार्ड नो.4
दौडनगर (म) - वार्ड नो.4 में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
शकेरा सेलमैन
शकेरा कैसंड्रा सेलमैन (जन्म 1 सितंबर 1989) एक वेस्ट इंडियन क्रिकेटर हैं। अक्टूबर 2018 में, क्रिकेट वेस्टइंडीज (CWI) ने उन्हें 2018-19 सत्र के लिए महिलाओं के अनुबंध से सम्मानित किया। बाद में उसी महीने, उसे वेस्टइंडीज में 2018 आईसीसी महिला विश्व ट्वेंटी 20 टूर्नामेंट के लिए वेस्ट इंडीज टीम में नामित किया गया।  जनवरी 2020 में, ऑस्ट्रेलिया में 2020 आईसीसी महिला टी 20 विश्व कप के लिए उन्हें वेस्ट इंडीज टीम में नामित किया गया था।
करपी गाँव, खिज़िरसराय (गया)
करपी खिज़िरसराय, गया, बिहार स्थित एक गाँव है।
एक श्रृंगार - स्वाभिमान
एक श्रृंगार - स्वाभिमान आमतौर पर स्वाभिमान के रूप में संक्षिप्त किया जाता है, जो राजश्री प्रोडक्शंस के बैनर तले निर्मित एक भारतीय टेलीविजन श्रृंखला है, सूरज बड़जात्या द्वारा। इस शो का प्रीमियर 19 दिसंबर 2016 को,  कलर्स टीवी पर हुआ और इसने स्वरागिनी शो की जगह ली। यह शो वायकॉम18 के डिजिटल प्लेटफॉर्म वूट पर भी उपलब्ध है। यह शो दो बहनों मेघना ( संगीता चौहान ), नैना ( अंकित शर्मा ) और उनकी मां शारदा ( प्राची शाह ) के इर्द-गिर्द घूमता है, जिन्होंने अपनी बेटियों को स्वतंत्र और आत्मनिर्भर होने के लिए पाला है। श्रृंखला ने अपना अंतिम एपिसोड 29 सितंबर 2017 को प्रसारित किया। इसे बाद में रात 11:00  टाइम स्लॉट में स्थानांतरित कर दिया गया। इसे कलर्स टीवी शो लाडो - वीरपुर की मर्दानी द्वारा 9:30 बजे प्राइमटाइम स्लॉट में बदल दिया गया था।
सारांश
मेघना और नैना एक स्कूल टीचर और सिंगल मदर शारदा की प्यारी बेटियाँ हैं। स्नातक होने के बाद, वे शारदा के साथ अपने चाचा विष्णु के घर चले जाते हैं। मेघना को अमीर व्यापारी नंदकिशोर के बड़े बेटे कुणाल से प्यार हो जाता है। वह शारदा के प्रस्ताव को ठुकरा देता है और उसे अपमानित करता है। लेकिन बाद में एक शाही शादी तय हो जाती है। नैना कुणाल के छोटे भाई करण के साथ लगातार झगड़ती है, जिसे स्वास्थ्य संबंधी समस्याएं हैं।
शादी के दिन, विष्णु की पत्नी आशा नंदकिशोर को गुस्सा दिलाती है, जो शर्त रखता है कि मेघना और नैना कुणाल और करण से शादी करें। दोनों जोड़े शादी कर लेते हैं, लेकिन मेघना नंदकिशोर को सबक सिखाने की कसम खाती है। उनकी पत्नी निर्मला उन्हीं के आधिपत्य में रहती हैं। वास्तव में उसकी दोस्त संध्या कुणाल की असली माँ है। नैना दोस्ती करती है और शर्मीले करण की हिचकिचाहट को दूर करने में मदद करती है। विष्णु के बेटे विशाल को नंदकिशोर की बेटी ख्याति से प्यार हो जाता है और वह उससे शादी कर लेता है।
कई घटनाओं के बाद, नैना और करण प्यार में पड़ जाते हैं और दोबारा शादी कर लेते हैं। अंत में नंदकिशोर को अपनी गलतियों का एहसास होता है और वह सभी के साथ प्यार और सम्मान से पेश आना शुरू कर देता है।
मुख्य कलाकार
विशाल प्रताप सिंह ख्याति छोटे भाई के रूप में अहमद हर्षश (2016-2017)
टीना मुनीम
टीना मुनीम (जन्म: 11 फरवरी, 1955) हिन्दी फ़िल्मों की एक अभिनेत्री रही हैं। यह अनिल अंबानी की पत्नी हैं।
अदनान इदरीस
अदनान इदरीस (जन्म 19 अगस्त 1990) एक कुवैती क्रिकेटर हैं जो कुवैत की राष्ट्रीय क्रिकेट टीम के लिए खेलते हैं। उन्होंने 4 जुलाई 2019 को कतर के खिलाफ कुवैत के लिए अपना ट्वेंटी 20 अंतर्राष्ट्रीय (टी20आई) पदार्पण किया। जुलाई 2019 में, उन्हें 2018-19 आईसीसी टी20 विश्व कप एशिया क्वालीफायर टूर्नामेंट के क्षेत्रीय फाइनल के लिए कुवैत के दस्ते में नामित किया गया था। वह 22 जुलाई 2019 को मलेशिया के खिलाफ कुवैत के क्षेत्रीय फाइनल के उद्घाटन मैच में खेले। अक्टूबर 2021 में, उन्हें 2021 आईसीसी पुरुष टी20 विश्व कप एशिया क्वालीफायर में ग्रुप ए मैचों के लिए कुवैत की टीम में नामित किया गया था।
दौडनगर (म) - वार्ड नो.5
दौडनगर (म) - वार्ड नो.5 में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
दयानन्द सरस्वती
दयानन्द सरस्वती (१८२४-१८८३) आधुनिक भारत के चिन्तक तथा आर्य समाज के संस्थापक थे। उनके बचपन का नाम 'मूलशंकर' था। उन्होंने वेदों के प्रचार के लिए मुम्बई में आर्यसमाज की स्थापना की। 'वेदों की ओर लौटो' यह उनका ही प्रमुख नारा था । उन्होने कर्म सिद्धान्त, पुनर्जन्म तथा सन्यास को अपने दर्शन के स्तम्भ बनाया। उन्होने ही सबसे पहले १८७६ में 'स्वराज्य' का नारा दिया जिसे बाद में लोकमान्य तिलक ने आगे बढ़ाया। प्रथम जनगणना के समय स्वामी जी ने आगरा से देश के सभी आर्यसमाजो को यह निर्देश भिजवाया कि 'सब सदस्य अपना धर्म ' सनातन धर्म' लिखवाएं।
प्रारम्भिक जीवन
दयानन्द सरस्वती का जन्म १२ फरवरी टंकारा में सन् १८२४ में मोरबी (मुम्बई की मोरवी रियासत) के पास काठियावाड़ क्षेत्र (जिला राजकोट), गुजरात में हुआ था। उनके पिता का नाम करशनजी लालजी तिवारी और माँ का नाम अमृता बाई (अम्बा बाई) था। उनके पिता एक कर-कलेक्टर होने के साथ ब्राह्मण कुल के समृद्ध और प्रभावशाली व्यक्ति थे। इनका जन्म धनु राशि और मूल नक्षत्र मे होने से स्वामी दयानन्द सरस्वती का बाल्यावस्था में नाम मूलशंकर रखा गया। उनका प्रारम्भिक जीवन बहुत आराम से बीता। दयानंद सरस्वती की माता वैष्णव थीं जबकि उनके पिता शैव मत के अनुयायी थे। आगे चलकर विद्वान बनने के लिए वे संस्कृत, वेद, शास्त्रों व अन्य धार्मिक पुस्तकों के अध्ययन में लग गए।
महाशिवरात्रि को बोध
शिव के पक्के भक्त बालक मूलशंकर को उनके पिता ने महाशिवरात्रि के अवसर पर व्रत रखने को कहा। शिव मंदिर में रात्रि में बालक ने चूहों को शिव लिंग पर उत्पात मचाते देखा तो उसको बोध हुआ कि यह वह शंकर नहीं है जिसकी कथा उसे सुनाई गई थी। इस के बाद मूलशंकर मन्दिर से घर चला गया और उसके मन में सच्चे शिव के प्रति जिज्ञासाउठी।
गृह त्याग
अपनी छोटी बहन और चाचा की हैजे के कारण हुई मृत्यु से वे जीवन-मरण के अर्थ पर गहराई से सोचने लगे और ऐसे प्रश्न करने लगे जिससे उनके माता पिता चिन्तित रहने लगे। तब उनके माता-पिता ने उनका विवाह किशोरावस्था के प्रारम्भ में ही करने का निर्णय किया (१९वीं सदी के आर्यावर्त (भारत) में यह आम प्रथा थी)। लेकिन बालक मूलशंकर ने निश्चय किया कि विवाह उनके लिए नहीं बना है और वे 1846 में सत्य की खोज में निकल पड़े।
ज्ञान की खोज
फाल्गुन कृष्ण संवत् १८९५ में शिवरात्रि के दिन उनके जीवन में नया मोड़ आया। वे घर से निकल पड़े और यात्रा करते हुए वह गुरु स्वामी विरजानन्द के पास पहुंचे। गुरुवर ने उन्हें पाणिनी व्याकरण, पातंजल-योगसूत्र तथा वेद-वेदांग का अध्ययन कराया। गुरु दक्षिणा में उन्होंने मांगा- विद्या को सफल कर दिखाओ, परोपकार करो, मत मतांतरों की अविद्या को मिटाओ, वेद के प्रकाश से इस अज्ञान रूपी अंधकार को दूर करो, वैदिक धर्म का आलोक सर्वत्र विकीर्ण करो। यही तुम्हारी गुरुदक्षिणा है। उन्होंने अंतिम शिक्षा दी—मनुष्यकृत ग्रंथों में ईश्वर और ऋषियों की निंदा है, ऋषिकृत ग्रंथों में नहीं।
ज्ञान प्राप्ति के पश्चात
महर्षि दयानन्द ने अनेक स्थानों की यात्रा की। उन्होंने हरिद्वार में कुंभ के अवसर पर 'पाखण्ड खण्डिनी पताका' फहराई। उन्होंने अनेक शास्त्रार्थ किए। वे कलकत्ता में बाबू केशवचन्द्र सेन तथा देवेन्द्र नाथ ठाकुर के संपर्क में आए। यहीं से उन्होंने पूरे वस्त्र पहनना तथा हिन्दी में बोलना व लिखना प्रारंभ किया। यहीं उन्होंने तत्कालीन वाइसराय को कहा था, मैं चाहता हूं विदेशियों का राज्य भी पूर्ण सुखदायक नहीं है। परंतु भिन्न-भिन्न भाषा, पृथक-पृथक शिक्षा, अलग-अलग व्यवहार का छूटना अति दुष्कर है। बिना इसके छूटे परस्पर का व्यवहार पूरा उपकार और अभिप्राय सिद्ध होना कठिन है।
आर्य समाज की स्थापना
महर्षि दयानन्द ने चैत्र शुक्ल प्रतिपदा संवत् १९३२(सन् १८७५) को गिरगांव मुम्बई में आर्यसमाज की स्थापना की। आर्यसमाज के नियम और सिद्धांत प्राणिमात्र के कल्याण के लिए है। संसार का उपकार करना इस समाज का मुख्य उद्देश्य है, अर्थात् शारीरिक, आत्मिक और सामाजिक उन्नति करना।
वैचारिक आन्दोलन, शास्त्रार्थ एवं व्याख्यान
वेदों को छोड़ कर कोई अन्य धर्मग्रन्थ प्रमाण नहीं है - इस सत्य का प्रचार करने के लिए स्वामी जी ने सारे देश का दौरा करना प्रारम्भ किया और जहां-जहां वे गये प्राचीन परम्परा के पण्डित और विद्वान उनसे हार मानते गये। संस्कृत भाषा का उन्हें अगाध ज्ञान था। संस्कृत में वे धाराप्रवाह बोलते थे। साथ ही वे प्रचण्ड तार्किक थे।
उन्होंने ईसाई और मुस्लिम धर्मग्रन्थों का भली-भांति अध्ययन-मन्थन किया था। अतएव अपनें चेलों के संग मिल कर उन्होंने तीन-तीन मोर्चों पर संघर्ष आरंभ कर दिया। दो मोर्चे तो ईसाइयत और इस्लाम के थे किन्तु तीसरा मोर्चा सनातनधर्मी हिन्दुओं का था। दयानन्द ने बुद्धिवाद की जो मशाल जलायी थी, उसका कोई जवाब नहीं था।।
समाज सुधार के कार्य
महर्षि दयानन्द का समाज सुधार में व्यापक योगदान रहा। महर्षि दयानन्द ने तत्कालीन समाज में व्याप्त सामाजिक कुरीतियों तथा अन्धविश्वासों और रूढियों-बुराइयों व पाखण्डों का खण्डन व विरोध किया। उनके ग्रंथ सत्यार्थ प्रकाश में समाज को आध्यात्म और आस्तिकता से परिचित कराया। वे योगी थे तथा प्राणायाम पर उनका विशेष बल था। वे सामाजिक पुनर्गठन में सभी वर्णों तथा स्त्रियों की भागीदारी के पक्षधर थे। उनमें न केवल देशभक्ति की भावना दिखाई देती थी बल्कि वह तो 1857 के स्वतंत्रा संग्राम में भाग लेने वाले अग्रिम लोगो में थे।
बिन्ता, द्वाराहाट तहसील
बिन्ता, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
दयानन्द सरस्वती
हत्या के षड्यन्त्र
1863 में गुरु विरजानंद के पास अध्ययन पूर्ण होने के बाद लगभग बीस वर्षों के कार्यकाल में दयानंद सरस्वती की हत्या व अपमान के लगभग 44 प्रयास हुए। जिसमें से 17 बार विभिन्न माध्यमों से विष देकर प्राण हरण के प्रयास हुए।
अंतिम प्रयास
स्वामी जी की मृत्यु जिन परिस्थितियों में हुई, उससे भी यही आभास मिलता है कि उसमें निश्चित ही अंग्रेजी सरकार का कोई षड्यन्त्र था। स्वामी जी की मृत्यु ३० अक्टूबर १८८३ को दीपावली के दिन सन्ध्या के समय हुई थी। उन दिनों वे जोधपुर नरेश महाराज जसवन्त सिंह के निमन्त्रण पर जोधपुर गये हुए थे। वहां उनके नित्य ही प्रवचन होते थे। यदा कदा महाराज जसवन्त सिंह भी उनके चरणों में बैठ कर वहां उनके प्रवचन सुनते। दो-चार बार स्वामी जी भी राज्य महलों में गए। वहां पर उन्होंने नन्हीं नामक वेश्या का अनावश्यक हस्तक्षेप और महाराज जसवन्त सिंह पर उसका अत्यधिक प्रभाव देखा। स्वामी जी को यह बहुत बुरा लगा। उन्होंने महाराज को इस बारे में समझाया तो उन्होंने विनम्रता से उनकी बात स्वीकार कर ली और नन्हीं से सम्बन्ध तोड़ लिए। इस से नन्हीं स्वामी जी के बहुत अधिक विरुद्ध हो गई। उसने स्वामी जी के रसोइए कलिया उर्फ जगन्नाथ को अपनी तरफ मिला कर उनके दूध में पिसा हुआ कांच डलवा दिया। थोड़ी ही देर बाद स्वामी जी के पास आकर अपना अपराध स्वीकार कर लिया और उसके लिए क्षमा मांगी। उदार-हृदय स्वामी जी ने उसे राह-खर्च और जीवन-यापन के लिए पांच सौ रुपए देकर वहां से विदा कर दिया ताकि पुलिस उसे परेशान न करे। बाद में जब स्वामी जी को जोधपुर के अस्पताल में भर्ती करवाया गया तो वहां सम्बन्धित चिकित्सक भी शक के दायरे में रहा। उस पर आरोप था कि वह औषधि के नाम पर स्वामी जी को हल्का विष पिलाता रहा। बाद में जब स्वामी जी की तबियत बहुत खराब होने लगी तो उन्हें अजमेर के अस्पताल में लाया गया। मगर तब तक काफी विलम्ब हो चुका था। स्वामी जी को बचाया नहीं जा सका।
इस सम्पूर्ण घटनाक्रम में आशंका यही है कि वेश्या को उभारने तथा चिकित्सक को बरगलाने का कार्य अंग्रेजी सरकार के इशारे पर किसी अंग्रेज अधिकारी ने ही किया। अन्यथा एक साधारण वेश्या के लिए यह सम्भव नहीं था कि केवल अपने बलबूते पर स्वामी दयानन्द सरस्वती जैसे सुप्रसिद्ध और लोकप्रिय व्यक्ति के विरुद्ध ऐसा षड्यन्त्र कर सके। बिना किसी प्रोत्साहन और संरक्षण के चिकित्सक भी ऐसा दुस्साहस नहीं कर सकता था।
अंतिम शब्द
महर्षि की मृत्यु 30 अक्टूबर 1883 में अजमेर में हुई थी। स्वधर्म, स्वभाषा, स्वराष्ट्र, स्वसंस्कृति और स्वदेशोन्नति के अग्रदूत स्वामी दयानन्द जी का शरीर सन् १८८३ में दीपावली के दिन पंचतत्व में विलीन हो गया और वे अपने पीछे छोड़ गए एक सिद्धान्त, कृण्वन्तो विश्वमार्यम् - अर्थात सारे संसार को श्रेष्ठ मानव बनाओ। उनके अन्तिम शब्द थे - "प्रभु! तूने अच्छी लीला की। आपकी इच्छा पूर्ण हो।"
जीवनचरित का लेखन
महर्षि के साहित्य के साथ-साथ उनका जीवन चरित भी अत्यन्त परेरणास्पद है। महर्षि पर अनेकों व्यक्तियों ने जीवन चरित्र लिखा, जिनमें पण्डित लेखराम, सत्यानन्द आदि प्रमुख हैं। किन्तु बंगाली सज्जन बाबू श्री देवेन्द्रनाथ मुखोपाध्याय के द्वारा बंगाली भाषा में लिखे गए 'दयानन्द चरित' की यह विशेषता है कि देवेन्द्रनाथ मुखोपाध्याय जी स्वयं आर्यसमाजी नहीं थे फिर भी अत्यन्त श्रद्धावान होकर उन्होनें 15-16 वर्ष लगातार और सहस्रों रुपया व्यय करके ऋषि जीवन की सामग्री को एकत्र करके उन्होने महर्षि की प्रामाणिक और क्रमबद्ध जीवनी को लिखा। इस जीवनी के लेखन का कार्य दैवयोग से पूर्ण नहीं हो पाया तथा देवेन्द्रनाथ जी की असामायिक मृत्यु हो गई। तत्पश्चात् पं. लेखराम और सत्यानन्द द्वारा संग्रहित सामग्री की सहायता से पं. घासीराम ने इसे पूर्ण किया। यह महर्षि की अत्यन्त प्रमाणिक जीवनी है।
पण्डित लेखराम का अनुसंधान विशेषकर पंजाब, यू.पी. और राजस्थान तक ही सीमित रहा। मुम्बई और बंगाल प्रान्त में न उन्होने अधिक भ्रमण किया और न अधिक अनुसन्धान किया, अत: इन दोनो प्रान्तों की घटनाओं का उनके ग्रन्थ में उतना विशद वर्णन नहीं है जितना पंजाब और यूपी तथा राजस्थान की घटनाओं का है। देवेन्द्रनाथ जी के ग्रन्थ में मुम्बई और बंगाल का भी विस्तृत वर्णन है।
लेखन व साहित्य
स्वामी दयानन्द सरस्वती ने कई धार्मिक व सामाजिक पुस्तकें अपनी जीवन काल में लिखीं। प्रारम्भिक पुस्तकें संस्कृत में थीं, किन्तु समय के साथ उन्होंने कई पुस्तकों को आर्यभाषा (हिन्दी) में भी लिखा, क्योंकि आर्यभाषा की पहुँच संस्कृत से अधिक थी। हिन्दी को उन्होंने 'आर्यभाषा' का नाम दिया था। उत्तम लेखन के लिए आर्यभाषा का प्रयोग करने वाले स्वामी दयानन्द अग्रणी व प्रारम्भिक व्यक्ति थे। यदि ऋषि दयानन्द सरस्वती के ग्रंथों व विचारों ( यद्यपि ये विचार ऋषि के स्वयं द्वारा निर्मित थे अपितु वेद द्वारा प्रदत्त थे ) पर चला जाये तो राष्ट्र पुनः विश्वगुरु गौरवशाली, वैभवशाली, शक्तिशाली, स्मम्पन्नशाली, सदाचारी और महान बन जाये।
स्वामी दयानन्द सरस्वती की मुख्य कृतियाँ निम्नलिखित हैं-
सत्यार्थप्रकाश
सत्यार्थ प्रकाश स्वामी दयानंद की सर्वोत्तम कृति है। यह चौदह समुल्लासों में रचा गया है। इसके प्रथम दस समुल्लासों में सनातन वैदिक धर्म का प्रतिपादन किया गया है और अंतिम चार समुल्लासों में देशी-विदेशी मत मतान्तरों की समीक्षा की गई है।
आर्योद्देश्यरत्नमाला
१८७३ में आर्योद्देश्यरत्नमाला नामक पुस्तक प्रकाशित हुई जिसमें स्वामी जी ने एक सौ शब्दों की परिभाषा वर्णित की है। इनमें से कई शब्द आम बोलचाल में आते हैं पर उनके अर्थ रूढ हो गए हैं, उदाहरण के लिए ईश्वर धर्म-कर्म आदि। इनको परिभाषित करके इनकी व्याख्या इस पुस्तक में है। इस लघु पुस्तिका में ८ पृष्ठ हैं।
गोकरुणानिधि
१८८१ में स्वामी दयानन्द ने गोकरुणानिधि नामक पुस्तक प्रकाशित की जो कि गोरक्षा आन्दोलन को स्थापित करने में प्रमुख भूमिका निभाने का श्रेय भी लेती है। इस पुस्तक में उन्होंने सभी समुदाय के लोगों को अपने प्रतिनिधि सहित गोकृष्यादि रक्षा समिति की सदस्यता लेने को कहा है जिसका उद्देश्य पशु व कृषि की रक्षा है। आधुनिक पर्यावरणवादियों के समान यहाँ विचार व्यक्ति किए गए हैं। इस पुस्तक में समीक्षा, नियम व उपनियम हैं, तथा प्रमुखतः पशुओं को न मार कर उनका पालन करने में होने वाले लाभ वर्णित किए गए हैं।
व्यवहारभानु
वैदिक यन्त्रालय, बनारस द्वारा १८८० में व्यवहारभानु पुस्तक प्रकाशित की गई थी। इसमें धर्मोक्त और उचित व्यवहार के बारे में वर्णन है।
स्वीकारपत्र
२७ फ़रवरी १८८३ को उदयपुर में स्वामी दयानन्द सरस्वती ने एक स्वीकारपत्र प्रकाशित किया था जिसमें उन्होंने अपनी मृत्योपरान्त २३ व्यक्तियों को परोपकारिणी सभा की जिम्मेदारी सौंपी थी जो कि उनके बाद उनका काम आगे बढ़ा सकें। इनमें महादेव गोविन्द रानडे का भी नाम है । इस स्वीकारपत्र पर १३ गणमान्य व्यक्तियों के साक्षी के रूप में हस्ताक्षर हैं। इसके प्रकाशन के कुछ छः माह पश्चात ही उनका देहान्त हो गया था।
संस्कृतवाक्यप्रबोधः
यह संस्कृत सिखाने वाली लघु वार्तालाप पुस्तिका है। विभिन्न विषयों पर लघु वाक्य संस्कृत में दिये गये हैं। उनके अर्थ भी हिन्दी में दिए हैं।
सुजाता मेहता
सुजाता मेहता हिन्दी फ़िल्मों की एक अभिनेत्री हैं।
कल्याण मल लोढ़ा
कल्याण मल लोढ़ा (२१ सितम्बर १९२१ - २१ नवम्बर २००९) हिन्दी के लब्धप्रतिष्ठित साहित्यकार व जोधपुर विश्वविद्यालय के पूर्व कुलपति थे। आप अपनी ओजपूर्ण वाक्शैली के लिए देश भर जाने जाते थे। विविध सम्मेलनों में आपने अपना ओजश्वी वक्तव्य देकर हिंदी का मान बढाया. आप के के बिरला फाउन्डेसन, भारतीय विद्या भवन, भारतीय भाषा परिषद्, भारतीय संस्कृति संसद सरीखी देश की सुप्रसिद्ध संस्थावों से जुड़े हुए थे।
जीवनी
२९ सितम्बर १९२१ को राजस्थान में जन्मे प्रोफ़ेसर लोढ़ा ने १९४३ में इलाहाबाद विश्वविद्यालय, प्रयाग से हिंदी में एम ए किया। सन १९४५ में आप पश्चिम बंगाल की राजधानी कलकत्ता आकर बस गए। कलकत्ता के जयपुरिया कॉलेज में आप हिंदी के विभाध्यक्ष नियुक्त हुए. १९४८ में कलकत्ता विश्वविद्यालय में अंशकालिक प्राध्यापक के रूप में काम शुरू किया, फिर १९५३ में पूर्णकालिक प्राध्यापक नियुक्त हुए. १९६० में आप रीडर बने और १९७४ में प्रोफ़ेसर. १९६० से ८० तक आप कलकत्ता विश्वविद्यालय में हिंदी के विभागाध्यक्ष रहे. इस लम्बे कार्यकाल में आपने हिंदी की विकास यात्रा में नए आयाम स्थापित किये. हिंदी के सुविख्यात विद्वान तथा उत्तर प्रदेश के पूर्व राज्यपाल आचार्य विष्णुकांत शास्त्री कलकत्ता विश्वविद्यालय में प्रोफ़ेसर लोढ़ा के शिष्य रहे. सन १९७९ से ८० तक आप राजस्थान के जोधपुर विश्वविद्यालय के कुलपति नियुक्त किये गए। एक वर्ष के पश्चात आप पुनः कलकत्ता आ गए फिर सन १९८६ में आपने कलकत्ता विश्वविद्याला से अवकाश ग्रहण किया।
कार्य
प्रोफ़ेसर लोढ़ा ने ५० से अधिक शोध निबंध लिखे. आपने दर्जनों पुस्तकों की रचना की, जिनमे प्रमुख हैं- वाग्मिता, वाग्पथ, इतस्ततः, प्रसाद- सृष्टी व दृष्टी, वागविभा, वाग्द्वार, वाक्सिद्धि, वाकतत्व आदि. इनमे वाक्द्वार वह पुस्तक है, जिसमे हिंदी के स्वनामधन्य आठ साहित्यकारों - तुलसी, सूरदास, कबीर, निराला, मैथिलीशरण गुप्त, जयशंकर प्रसाद, महादेवी वर्मा, माखनलाल चतुर्वेदी के साहित्यिक अवदानों का सुचिंतित तरीके से मूल्यांकन किया गया है। प्रोफ़ेसर लोढ़ा ने प्रज्ञाचक्षु सूरदास, बालमुकुन्द गुप्त-पुनर्मूल्यांकन, भक्ति तत्त्व, मैथिलीशरण गुप्त अभिनन्दन ग्रन्थ का संपादन भी किया।
सम्मान एवं पुरस्कार
प्रोफ़ेसर लोढ़ा को उनके साहित्यिक अवदानों के लिए मूर्तिदेवी पुरस्कार, केंद्रीय हिंदी संसथान, आगरा से राष्ट्रपति द्वारा सुब्रमण्यम सम्मान, अमेरिकन बायोग्राफिकल सोसाइटी अदि ने सम्मानित किया।
अन्यथासिद्धि
न्याय या तर्क में, किसी अ-यथार्थ या अ-प्रत्यक्ष कारण के आधार पर कोई बात सिद्ध करना अन्यथासिद्धि कहलाती है। इसे तर्कदोष माना गया है। उदाहरण के लिए, कहीं कुम्हार, दण्ड या गधे को देखकर यह सिद्ध करना कि वहाँ घट (घड़ा) है - यह अन्यथासिद्धि है।
न्यायदर्शन में पाँच प्रकार की अन्यथासिद्धियों का वर्णन मिलता है। घड़े की उत्पत्ति में दण्डत्व, दण्ड का रूप, आकाश, कुम्हार का पिता और मिट्टी लाने वाला गधा, ये अन्यथासिद्ध कारण हैं। अन्यथासिद्धि की यह कल्पना न्यायशास्त्र में सर्वप्रथम गंगेश उपाध्याय (13वीं शताब्दी) से प्रारम्भ हुई।
यद्यपि भाषापरिच्छेद आदि ग्रन्थान्तरों में पाँच प्रकार की अन्यथासिद्धि बतायी गयी है। तथापि चिन्तामणिकार के मतानुसार अन्यथासिद्धि के तीन ही भेद हैं तथा इन्हीं तीनों में पाँचों गतार्थ हो जाते हैं। पाँच अन्यथासिद्ध हैं- दण्डत्व-दण्डरूप-आकाश-कुलालजनक तथा रासभ । इनमें प्रथम और द्वितीय एक ही ( प्रथम ) अन्यथासिद्धि में गतार्थ हो जायेंगे तथा तृतीय और चतुर्थ भी एक ही ( द्वितीय ) अन्यथासिद्धिमें गतार्थ हो जायेंगे । पञ्चम स्वतन्त्र अन्यथासिद्धि ( तृतीय ) होगी। वस्तुतस्तु पञ्चम अन्यथासिद्धि में ही सभी गतार्थ हो सकते हैं । इसलिये वस्तुगत्या एक ही अन्यथासिद्धि है।
दीपिकाकार प्रतिपादित तीन अन्यथासिद्धियाँ निम्नलिखित हैं—जिसके साथ ही जिसका जिसके प्रति पूर्ववृत्तित्व अवगत होता है, उसके द्वारा वह अन्यथासिद्ध हो जाता है। जैसे, तन्तु के साथ ही तन्तुरूप एवं तन्तुत्व पट के प्रति पूर्ववृत्ति होता है, इसलिये तन्तु से तन्तुरूप एवं तन्तुत्व अन्यथासिद्ध हो जाता है।
एवं दूसरे के प्रति पूर्ववृत्तित्व ज्ञात होनेपर ही जिसका जिसके प्रति पूर्ववृत्तित्व अवगत होता है, वह उसके प्रति अन्यथासिद्ध होता है। जैसे, शब्द के प्रति पूर्ववृत्तित्व ज्ञात होनेपर ही आकाश का घट के प्रति पूर्ववृत्तित्व ज्ञात होता है, इसलिये घट के प्रति आकाश अन्यथासिद्ध है।
एवं अन्यत्र क्लुप्त ( निश्चित ) नियत पूर्ववृत्ति से ही कार्य हो सकने पर उसका सहभूत जो होगा, वह उस कार्य के प्रति अन्यथासिद्ध होगा । जैसे, अपाकजस्थल में गन्ध के प्रति निश्चितरूप से गन्धप्रागभाव ही पूर्ववृत्ति ( कारण ) होता है, इसलिये पाकजस्थल में भी गन्ध के प्रति गन्धप्राग्भाव ही कारण होगा । अतः यहाँ गन्धकार्य के प्रति रूपप्रागभाव अन्यथासिद्ध है।
वनयूआई
वन यूआई एंड्रॉइड 9 "पाई" और ऊपर और विंडोज 11 और ऊपर चलने वाले विंडोज उपकरणों पर चलने वाले एंड्रॉइड डिवाइसों के लिए सैमसंग इलेक्ट्रॉनिक्स द्वारा विकसित एक सॉफ्टवेयर ओवरले है। सैमसंग एक्सपीरियंस यूएक्स और टचविज़ की जगह, सॉफ्टवेयर को स्मार्टफोन का उपयोग करना आसान और अधिक आकर्षक बनाने के लिए डिज़ाइन किया गया है। सैमसंग के डेवलपर कॉन्फ्रेंस 2019 में गैलेक्सी एस10 सीरीज, गैलेक्सी बड्स और गैलेक्सी फोल्ड के साथ वन यूआई पेश किया गया था।Fold.
इसके अलावा, वन यूआई टिज़ेन स्मार्टवॉच और उनके वियर ओएस प्लेटफॉर्म के लिए एक सॉफ्टवेयर लेयर भी है, जिसे सैमसंग ने गूगल के साथ मिलकर विकसित किया है।
करहरा गाँव, खिज़िरसराय (गया)
करहरा खिज़िरसराय, गया, बिहार स्थित एक गाँव है।
द कॉमेडी ऑफ एरर्स
द कॉमेडी ऑफ एरर्स एक रूप वाले जुड़वां भाईयों के दो जो़ड़ों की कहानी बयान करता है, जो दुर्भाग्यएवश अपने जन्म के समय अलग हो गए थे। सि‍रैक्यूज का एंटीफॉलस और उसका नौकर, सि‍रैक्यूज का ड्रोमि‍यो, एफिसस पहुंचते हैं जहां उनके जुड़वां भाई, एफिसस का एंटिफॉलस और उसका नौकर एफिसस का ड्रोमि‍यो भी रहते हैं। जब सि‍रैक्यूजन का अपने जुड़वा भाईयों के मि‍त्रों और परि‍वार से सामना हुआ, तो गलत पहचान के कारण अजीबो-गरीब घटनाओं के क्रम ने गलत व्यक्ति के साथ मार-पि‍टाई और यौन व्यवहार, एफिसस के एंटीफॉलस की गि‍रफ्तारी तथा बेवफाई का आरोप, चोरी, पागलपन तथा प्रेतावि‍ष्ट आधि‍पत्य‍ की अनेक हास्यास्पद घटनाओं को जन्म हुआ।
स्रोत
मुख्य कथानक तत्व प्लॉटस के दो रोमन हास्यप्रधान नाटकों से लि‍ए गए हैं।
समान नाम वाले समरूप जुड़वां भाईयों के बीच गलत पहचान का प्रमुख विचार और हास्यास्पद वेश्या जैसे कुछ चरित्रों को मेनैक्मी से लिया गया है।
मेनेक्मी ‍ में एक जुड़वां जोड़ा एपि‍डैनमस से आया है; जि‍से शेक्सेपि‍यर ने एफिसस में परि‍वर्ति‍त कि‍या है, और सेंट पॉल के एपिसल तथा एपि‍सि‍यन के कई उल्लेखों को शामिल किया गया है।
एम्फि‍ट्रूओ से उन्होंने समान नाम वाले जुडवां नौकरों का अनुकरण कि‍या, और इसके साथ ही एक्ट 3 का अनुकरण कि‍या जहां पति‍ को घर से बाहर निकाल दिया जाता है और पत्नी उसके हमशक्ल के साथ खाना खाती है।
ईगोन और एमीलिया की मुख्य कहानी अपोलोनि‍स ऑफ टायर ले ली गई है, जो ट्वेल्थ नाइट तथा पेरिकल्स, प्रिंस ऑफ टायर का भी स्रोत है।
ति‍थि‍ एवं कथानक
यह नाटक फ्रांस में उत्तराधि‍कार के सामयि‍क संदर्भ को समाहि‍त करता है, जि‍समें 1589 से 1595 के मध्य की कोई भी ति‍थि‍ उचि‍त होगी. वि‍लि‍यम वार्नर द्वारा किया गया मेनैक्मी का अनुवाद 10 जून 1594 को स्टेसशनर्स कंपनी के रजि‍स्टर में दर्ज हुआ और 1595 को प्रकाशि‍त कि‍या गया था। वार्नर का अनुवाद लॉर्ड हंसडन को समर्पि‍त था, जो लॉर्ड चेम्बेरलेन के लोगों के संरक्षक थे। यह माना जाता है कि संभवतः शेक्सापि‍यर ने इस अनुवाद को मुद्रण से पहले ही देख लिया होगा – हालांकि‍ यह भी सत्य है कि‍ प्लॉटस, व्याकरण वि‍द्यालय के वि‍द्यार्थि‍यों के पाठ्यक्रम का हि‍स्सा था। अपने नाटक के संपादन में चार्ल्स वि‍टवर्थ ने यह तर्क दि‍ए कि‍ द कॉमेडी ऑफ एरर्स को 1594 के बाद के दिनों में लि‍खा गया था। 1623 के पहले फोलियो में प्रकाशि‍त होने से पहले इस नाटक को कहीं भी प्रकाशित नहीं किया गया था।
कथानक सारांश
एफिसस में सिरैक्यूज़ियन व्यापारियों की उपस्थिति को प्रतिबंधित करने वाले एक कानून के कारण, शहर में पाए जाने पर बुजुर्ग सिरैक्यूज़ियन व्यापारी ईगोन पर फांसी का खतरा मंडराने लगता है। केवल एक हजार मार्क्स का जुर्माना देकर ही वह बच सकता है। वह ड्यूक को अपनी दुखद कहानी बताता है। जवानी में उसकी शादी हुई और उसके दो जुड़वां बेटे हुए. उसी दिन, एक गरीब औरत ने भी दो जुड़वां लड़कों को जन्म दिया और उसने उन्हें अपने बेटों का दास बनाने के लिए खरीद लिया। उसके कुछ समय बाद, परिवार समुद्र यात्रा पर गया और एक तूफान में फंस गाया. ईगोन ने अपने एक बेटे और एक दास के साथ मस्तूल को कसकर पकड़ लिया, उसके बाद उसकी पत्नी और ईगोन को अलग-अलग नावों द्वारा बचा लिया गया। ईगोन ने अपनी पत्नी या उसके साथ बच्चे को फिर कभी नहीं देखा. हाल ही में, सिरैक्यूज़ का उसका पुत्र एंटिफॉलस जो अब बड़ा हो गया है और उसके बेटे का नौकर सिरैक्यूज़ का ड्रोमियो, अपने भाईयों को खोजने के लिए सिरैक्यूज़ से निकल पड़ते हैं। सिरैक्यूज़ का एंटिफॉलस वापस नहीं लौटता है तो ईगोन उसकी खोज मैं निकल पड़ता है।
एफिसस का ड्यूक, सोलिनस इस कहानी को सुनकर द्रवित हो जाता है और ईगोन को जुर्माना भरने के लिए एक दिन की मोहलत देता है।
उसी दिन, अपने भाई को खोजने के लिए सिरैक्यूज़ का एंटिफॉलस एफिसस आता है। वह सिरैक्यूज़ के ड्रोमियो को सेंटूर (एक सराय) में कुछ पैसा जमा करने के लिए भेजता है। वह तब चकित रह जाता है जब तुरंत ही उसे एफिसस का ड्रोमियो दिखाई देता है, वह पैसे की किसी भी जानकारी से इनकार कर देता और उसे रात के खाने के लिए घर चलने के लिए कहता है जहां उसकी पत्नी इंतजार कर रही है। एंटिफॉलस सोचता है कि उसका दास उससे मजाक कर रहा है, वह ड्रोमियो की पिटाई कर देता है।
एफिसस का ड्रोमियो अपनी मालकिन एड्रियाना के पास वापस जाकर कहता है कि उसके "पति" ने घर आने से मना कर दिया और यहां तक कि उसे पहचानने से भी साफ इंकार कर दिया. एड्रियाना, जो चिंतित है कि उसके पति की आँखे भटक रही हैं, इस खबर को अपने शक की पुष्टि के रूप लेती है।
सिरैक्यूज़ का एंटिफॉलस, जो शिकायत करता है "मैने तब से ड्रोमियो से बात नहीं की है जब से मैने उसे मार्ट से भेजा है", वह ड्रोमियो से मिलता है जो अब एंटिफॉलस की पत्नी की मौजूदगी के बारे में किये गए अपने "मजाक" से इंकार करता है। एंटिफॉलस उसे पीटना शुरू कर देता है। अचानक, एड्रियाना एंटिफॉलस के पास आती है और उससे प्रार्थना करती है कि वह उसे छोड़कर ना जाए. सिरैक्यूज़न समझते हैं कि यह विचित्र घटनाएं जादू टोने की वजह से हो रही हैं, क्योंकि वह एफिसस को चुड़ैलों का घर मानते हैं। एंटिफॉलस और ड्रोमियो उस अजीब औरत के साथ, क्रमशः रात का खाना खाने और दरवाजे की रखवाली करने के लिए जाते हैं।
एफिसस का एंटिफॉलस रात के खाने के लिए घर आता है और इस बात से गुस्से में है क्योंकि दरवाजे की रखवाली पर तैनात सिरैक्यूज के ड्रोमियो ने उसे अपने ही घर में घुसने से मना कर दिया था। वह दरवाजा तोड़ने के लिए तैयार है, लेकिन उसके दोस्त उससे आग्रह करते हैं कि वह विवाद खड़ा न करे. वह एक वेश्या के साथ खाना खाने का निर्णय लेता है।
घर के भीतर, सिरैक्यूज के एंटिफॉलस को लगता है कि वह अपनी "पत्नी" की बहन लुसियाना की तरफ काफी आकर्षित हो रहा है, वह उसे कहता है "हे प्यारी जलपरी अपने ध्यान से मुझे मत रिझा/मैं तो तेरी बहन के आंसुओं में डूब रहा हूं." वह उसकी बातें सुनकर खुश है, लेकिन उनके नैतिक प्रभाव के बारे में चिंतित हैं। जब वह बाहर निकलती है, तो सिरैक्यूज़ का ड्रोमियो घोषणा करता है कि उसने पता लगा लिया है कि उसकी एक पत्नी है, जिसका नाम नेल है और वह खाना पकाने का काम करती है। वह कहता है " वह ग्लोब के समान गोल-मटोल है; मैं उसके नितंबो में कई देशों को ढूंढ सकता हूं: मैने उसे एक दलदल से खोजा". वह कहता है कि उसने अमेरिका और इंडीज को खोज लिया है, "वे उसकी पूरी नाक पर लगे माणिकों, रक्तमणियों, नीलमों, से सज्जित हैं और जो स्पेन की गर्म सांस में नष्ट हो रहे हैं; एवं जो उसकी नाक पर विस्फोट करने के लिए पटाखों का जखीरा भेजते हैं।" यह अमेरिका के लिए शेक्सपियर द्वारा दिए गए मात्र कुछ संदर्भों में से एक है। सिरैक्यूज़न जल्दी से जल्दी वहां से निकलने का फैसला करते हैं और ड्रोमियो यात्रा की तैयारियां करने के लिए चला जाता है। एंटिफॉलस को एंजेलो नामक एक सुनार पकड़ लेता है, जो दावा करता है कि उसने अपने लिए एक चेन बनवाने का ऑर्डर दिया था। एंटिफॉलस को मजबूरन वह चेन स्वीकार करनी पड़ती है और एंजेलो कहता है कि वह भुगतान के लिए वापस आएगा.
एफिसस का एंटिपोलस, एफिसस के ड्रोमियो को एक रस्सी लाने के लिए कहता है ताकि वह अपनी पत्नी एड्रियाना की पिटाई कर सके क्योंकि उसने उसे घर के बाहर छोड़ दिया था, तब उसे एंजेलो मिलता है, जो उससे चेन के पैसे देने के लिए कहता है। वह चेन लेने की बात से मना करता है और तुरंत गिरफ्तार कर लिया जाता है। जब उसे ले जाया जा रहा था तो सिरैक्यूज का ड्रोमियो आता है, जिसे वह अपनी जमानत के पैसे लेने के लिए एड्रियाना के घर भेज देता है।
यह काम पूरा करने के बाद, सिरैक्यूज़ का ड्रोमियो उन पैसों को गलती से सिरैक्यूज़ के एंटिफॉलस को दे देता है। वेश्या एंटिफॉलस को सोने की चेन पहने देखती है और कहती है कि एंटिफॉलस ने इस चेन को उसे देने का वादा किया था। सिरैक्यूजन इससे इनकार करते हैं और चले जाते हैं। वेश्या एड्रियाना को यह बताने का निश्चय करती है कि उसका पति पागल है। एफिसस का ड्रोमियो गिरफ्तार हुए एफिसस के एंटिफॉलस के पास रस्सी लेकर वापस आता है। एंटिफॉलस क्रोध से भरा होता है। एड्रियाना, लुसियाना और वेश्या एक पिंच नामक ओझा के साथ प्रवेश करती हैं, जो बंधे हुए एफिसियंस की झाड़-फूंक करने की कोशिश करता है और उन्हें एड्रियाना के घर ले जाता है। सिरैक्यूजन तलवार लेकर प्रवेश करते हैं और सब लोग डर के मारे भागने लगते हैं: उन्हें लगता है कि ये एफिसियंस हैं जो किसी तरह अपने बंधनों से मुक्त होकर बदला लेने आए हैं। एड्रियाना अपने गुर्गों के साथ पुनः दिखाई देती है, जो सिरेक्यूजंस को बांधने की कोशिश करते हैं। वे भागकर पास के एक जंगल में छुप जाते हैं, जहां मठाध्यक्षा उन्हें बचा लेता है।
ड्यूक और ईगोन, ईगोन को फांसी लगाने के लिए जा रहे हैं। एड्रियाना ड्यूक से प्रार्थना करती है कि वह मठाध्यक्षा से उसके पति को बचाए. तब एड्रियाना के घर से एक संदेशवाहक दौड़ता हुआ आता है और कहता है कि एफिसियंस ने अपने बंधन खोल लिए हैं और पिंच के बहुत पीटा है। एफिसियंस प्रवेश करते हैं और ड्यूक से एड्रियाना के खिलाफ न्याय की मांग करते हैं। ईगोन को लगता है कि उसने अपने बेटे एंटिफॉलस को पा लिया है, जो उसकी जमानत करा लेगा, लेकिन दोनो एफिसियंस उसे पहचानने से मना कर देते हैं।
अचानक, मठाध्यक्षा सिरैक्यजन जुड़वाओं के साथ प्रवेश करती है और हर किसी को दिन की उलझन भरी घटनाएं समझ में आने लगती हैं। न केवल जुड़वा बच्चों के जोड़े फिर से एक हो जाते हैं, बल्कि मठाध्यक्षा बताती है कि वही ईगोन की पत्नी एमीलिया है। ड्यूक ईगोन के क्षमा कर देता है। सभी लोग परिवार के फिर से मिलने की खुशी मनाने के लिए बाहर निकलते हैं।
विश्लेषण
सदियों तक विद्वानों को द कॉमेडी ऑफ एरर्स में कोई विशेष विषयगत गहराई दिखाई नहीं दी. दी मेनैक्मी से लिए जाने के कारण बहुत से लोगों ने इस नाटक को एक हल्के, हास्यास्पद कार्य के रूप में देखा. यह अक्सर माना गया कि शेक्सपियर अपने इतिहास, त्रासदियों और बाद के हास्य नाटकों जैसे अधिक गंभीर विषयों से जानबूझकर बचने की कोशिश करते थे।
हालाँकि हाल के विद्वानों का एक अलग दृष्टिकोण है। इस नाटक में सामाजिक रिश्तों की श्रंखला विशेष रूप से ध्यान देने योग्य है, जिसे यदि रोमन इतिहास के परिपेक्ष्य में देखा जाए तो यह प्रारंभिक आधुनिकता की शुरुआत के संबंध में काफी महत्त्वपूर्ण हो जाती है और शेक्सपियर के नाटक अक्सर इन्हीं से प्रभावित होते रहे थे। जैसा कि एरिक हैंज ने टिप्पणी की है, उन रिश्तों में मालिक-नौकर, पति-पत्नी, अभिभावक-बच्चे, देशी-विदेशी, खरीदार-विक्रेता और सम्राट-संसद के रिश्तों का द्विविभाजन शामिल है। हर रिश्ता संकट में है क्योंकि वह अपने सामंती रूपों को छोड़ चुका है और प्रारंभिक आधुनिक यूरोप की बाजार की शक्तियों का सामना कर रहा है।
प्रदर्शन
द कॉमेडी ऑफ एरर्स के दो शुरूआती प्रदर्शनों को रिकॉर्ड किया गया था। “ए कंपनी ऑफ बेस एंड कॉमन फेलोज" द्वारा ग्रेज इन हॉल में 28 दिसम्बर 1594 को किये गए एक प्रदर्शन का उल्लेख गेस्टा ग्रेयोरम ("दी डीड्स ऑफ ग्रे") में किया गया है। दूसरा प्रदर्शन दस साल बाद "इनोसेंट्स डे (निर्दोष दिवस)", के अवसर पर 28 दिसम्बर 1604 को कोर्ट में में किया गया था।
कलात्मक विशेषताएँ
पहले दृश्य में ईगोन नाटक का सबसे लंबा भाषण देता है ("इसे भारी काम थोपा नहीं जा सकता") जिसमें वह यह स्पष्ट करता कि कैसे कम उम्र में जुड़वा बच्चों के दो जोड़े अलग हो गए थे। 421 शब्दों वाला यह भाषण विशुद्ध व्याख्या का सबसे लंबा भाग भी है। ईगोन (और ड्यूक भी) उसके बाद अंतिम दृश्य तक अनुपस्थित रहते हैं।
नाटक
1734 में इसके रूपांतरण का सी इफ यू लाइक इट के नाम से कोवेंट गार्डन में मंचन हुआ। 1741 में ड्रूरी लेन ने एक प्रदर्शन किया, जिसमें चार्ल्स मैकलिन से सिरैक्यूज़ के ड्रोमियो की भूमिका निभाई- यह उसी वर्ष हुआ जिस वर्ष उन्होंने शेलॉक के रूप में अपने प्रसिद्ध भूमिका निभाई थी। 1980 के दशक में, फ्लाइंग कर्माजोव ब्रदर्स ने इस नाटक के एक अनूठे रूपांतरण को लिंकन सेंटर में प्रस्तुत किया जिसे एमटीवी और पीबीएस पर भी दिखाया गया था। रीजेन्ट पार्क ओपन एयर थिएटर ने 2010 की गर्मियों के सत्र में एक नए निर्माण के रूप में इस नाटक का मंचन किया, इसका निर्देशन फिलिप फ्रैंक्स ने किया।
ओपरा
27 दिसम्बर 1786 को, स्टीफन स्टोरेस के ओपरा ग्ली इक्वीवोसी का प्रीमियर विएना के बर्गथिएटर में हुआ। लोरेंजो दी पोंटे के नाटक लिबरेटो की कहानी स्पष्ट रूप से इस नाटक से मिलती थी यद्यपि कुछ पात्रों के नाम बदल दिए गए थे।
1819 में फ्रैडरिक रेनॉल्ड्स ने इसके एक ओपेरा संस्करण का मंचन किया, इसमें मोजार्ट और आर्ने के गीतों पर हेनरी बिशप ने संगीत दिया. 1855 तक इस नाटक के कई रूपांतरणों को प्रस्तुत किया जाता रहा था लेकिन सेमुअल फेल्प्स ने सेडलर के वेल्स थिएटर में शेक्सपियर के मूल नाटक का मंचन किया।
संगीतमय प्रस्तुती
इस नाटक को कम से कम तीन बार संगीतमय रूप में रुपांतिरित किया गया है, पहली बार ब्वॉइज फ्रॉम सिरैक्यूज के रूप में जिसमें रिचर्ड रोजर और लोरेंज हार्ट ने संगीत दिया, उसके बाद एक वेस्ट एंड म्यूजिकल के रूप में जिसने 1977 में सर्वश्रेष्ठ संगीतमय प्रस्तुती के लिए लोरेंस ओलिवर पुरस्कार जीता और 1981 में ओह, ब्रदर्स! के रूप में, इसमें माइकल वेलेंटी ने संगीत दिया और डोनाल्ड ड्राइवर के हिप-हॉप संगीतमय रूपांतरण, दी बॉम्बेटी ऑफ एरर्स ने एचबीओ हास्य समारोह में पुरस्कार जीता और 2001 में सर्वश्रेष्ठ गीत ड्रामा डेस्क पुरस्कार के लिए स्टीफन सोंडिएम के विरूद्ध नामांकित किया गया।
फिल्म
बिग बिजनेस नामक फ़िल्म द कॉमेडी ऑफ एरर्स का आधुनिक अवतार है। फिल्म में बेटी मिडलर और लिली टोमलिन ने दो जुड़वां जोड़ों की भूमिकाएं निभाई है जो जन्म के समय से ही बिछड़ जाते हैं, जैसा कि शेक्सपियर के नाटक में पात्रों के साथ हुआ था। भारतीय सिनेमा में भी इस नाटक पर फिल्में बनाई गई हैं। 1. किशोर कुमार अभिनीत दो दुनी चार और 2. संजीव कुमार अभिनीत अंगूर.
टेलीविजन
लोकप्रिय टीवी शो दी एक्स-फ़ाइल्स में "फाइट क्लब" नाम का एक एपिसोड दिखाया जाता है, जिसकी कहानी के कई तत्वों इस नाटक से मिलते-जुलते हैं।
बार्बी द प्रिंसेस एंड द पौपर
बार्बी द प्रिंसेस एंड द पौपर (अंग्रेज़ी: Barbie as the Princess and the Pauper), एक २००४ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 4 समग्र बार्बी फिल्म श्रृंखला में और इस बार्बी फिल्म श्रृंखला में पहले संगीतमय फिल्म है। यह पहली फिल्म है बार्बी से नहीं कहा जा सकता है, लेकिन इसके बजाय उसके द्वारा सुनाई। फिल्म के मूल अंग्रेजी संस्करण केली शेरिडन, जो कम्प्यूटर जनित बार्बी फिल्म श्रृंखला में बार्बी आवाज उठाई है की आवाज सुविधाएँ। हिंदी डबिंग संस्करण बार्बी के रूप में राजश्री नाथ सुविधाएँ। यह फिल्म बाद में एक वैकल्पिक नाम के तहत VCD/DVD पर जारी किया गया था: बार्बी प्रिंसेस और पौपर के रूप में।
इसके अलावा, यह पिछले भूमिका थी है कि राजश्री नाथ हिंदी संस्करण में बार्बी के लिए आवाज किया है, इससे पहले पिंकी राजपूत भूमिका संभाल लिया।
प्लॉट
एक अनाम राज्य में एक सुनहरे बालों वाली राजकुमारी और एक श्यामला कंगाल के साथ पैदा होते हैं। राजकुमारी, आन्नेलिएसे, अपने शाही कर्तव्यों से स्वतंत्रता क्रेवेस, खासकर जब वह उसकी विधवा मां, रानी घेनेविएवे, कि वह पास के एक राज्य के धनी राजा से शादी क्योंकि उनके शाही खजाना लगभग दिवालिया हो चुकी है के द्वारा सूचित किया है। कंगाल, एरिका, आजादी की एक अलग तरह क्रेवेस के रूप में वह मैडम कार्प पोशाक एम्पोरियम में एक अनुबंधित कर्मचारी उसके माता पिता के ऋण के लिए रवाना काम है, लेकिन एक गायक बनने के सपने।
शाही परिवार के लिए अनजान, शाही सलाहकार प्रेमिन्गेर उसके ंइनिओन्स निक और नैक कर दिया गया है कुछ समय के लिए शाही खानों से सोने की चोरी. प्रेमिन्गेर रानी घेनेविएवे, जो उनका मानना ​​है कि उसे राजकुमारी आन्नेलिएसे से शादी करने की अनुमति देगा करने के लिए अपने नेव्फ़ोउन्द धन की घोषणा करने की योजना बना रही है। जब प्रेमिन्गेर सीखता है कि रानी घेनेविएवे दुल्सिमिया के राजा दोमिनिच्क करने के लिए संपर्क किया गया है आन्नेलिएसे, प्रेमिन्गेर आदेश निक और नैक आन्नेलिएसे अपहरण से शादी इसलिए, कि प्रेमिन्गेर अपने "बचाव" उसे मंच, उम्मीद है कि महारानी घेनेविएवे उसे शादी में आन्नेलिएसे हाथ दे सकते हैं।
आन्नेलिएसे और उसके ट्यूटर, जूलियन, एक दूसरे के साथ प्यार में हैं, हालांकि वे दूसरे की भावनाओं से अनजान हैं। उसे दिलासा, जूलियन शहर में आन्नेलिएसे लेने का फैसला किया है। राजकुमारी एरिका के साथ पथ को पार और लड़कियों को देखने के समान है कि वे कर रहे हैं, आन्नेलिएसे दाएँ कंधे पर अपने बालों का रंग किया जा रहा है उन्हें और ताज के आकार का पैदाइशी निशान के बीच ही मतभेद सदमे में हैं। लड़कियों के दोस्त बन जाते हैं।
एक ही रात में, आन्नेलिएसे अपहरण कर लिया है और एक नकली पत्र उसे मेज पर छोड़ दिया है आन्नेलिएसे बताते हुए "दूर भाग गया।" राजा दोमिनिच्क शादी से बचने के। जूलियन शक है वह प्रेमिन्गेर द्वारा अपहरण कर लिया गया था, तो वह एरिका पूछता राजकुमारी को प्रतिरूपित करने जब ​​तक वह असली आन्नेलिएसे बचाव कर सकते हैं। एरिका अस्थायी चाल के लिए सहमत है और आश्चर्य प्रेमिन्गेर जब वह राजा दोमिनिच्क स्वागत करने के लिए आता है। दोमिनिच्क और एरिका एरिका के डर के बावजूद जेल में डाल दिया जा रहा है जब से पता चला है कि वह एक ठग है, प्यार में गिर जाते हैं।
आन्नेलिएसे से भागने में कामयाब प्रेमिन्गेर पुरुषों, लेकिन घटनाओं की एक श्रृंखला के बाद समाप्त होता है प्रेमिन्गेर द्वारा पुनः कब्जा और जूलियन, जो प्रेमिन्गेर के बाद किया गया था के साथ खानों में फेंक दिया जा रहा है। महल में लौटने पर, प्रेमिन्गेर धोखाधड़ी और दावा है कि वह जूलियन के साथ साजिश रची थी को मारने और असली राजकुमारी की जगह के रूप में एरिका को उजागर करता है। एरिका, उसे अच्छे इरादों को साबित करने में असमर्थ है, दूर रानी ने एक छोटी सी कोठरी में बंद कर दिया है। हर कोई है कि राजकुमारी मर चुका है समझाने के बाद, प्रेमिन्गेर रानी घेनेविएवे उसे शादी करने के लिए राज्य को बचाने के लिए उकसाता है। एरिका दोमिनिच्क, जो पता चलता है कि वह विश्वास नहीं करता कि प्रेमिन्गेर सच कह रही है में उसके सेल और धक्कों से भागने में कामयाब हो। कहीं और, आन्नेलिएसे और जूलियन एक दूसरे के लिए अपने प्यार को कबूल और खानों से बचने के लिए एक साथ काम करते हैं।
रानी की शादी, आन्नेलिएसे समय में आता है शादी रोकने और प्रेमिन्गेर छल से पता चलता है। उसकी माँ को कबूल कि वह जूलियन प्यार करता है और बधाई देने के लिए राजा दोमिनिच्क शादी नहीं करने के बाद, आन्नेलिएसे रानी को राज्य सोने कमी करने के लिए एक समाधान प्रस्तुत करता है: खनिक द्वारा खारिज कर दिया चट्टानों वास्तव अमेथ्य्स्त्स पकड़ और मेरा उनमें से भरा है।
जैक निकोल्सन
जॉन जोसेफ "जैक " निकोल्सन (जन्म 22 अप्रैल,1937) एक अमेरिकी अभिनेता, फ़िल्म निर्देशक और निर्माता हैं। वे विक्षिप्त किस्म के चरित्रों की अक्सर नकारात्मक थीम वाली अपनी भूमिकाओं के लिए प्रसिद्ध हैं।
निकोल्सन को अकेडमी पुरस्कारों के लिए बारह बार नामांकित किया गया है। वे वन फ्ल्यु ओवर द ककूज नेस्ट ' और ऐज गुड ऐज इट गेट्स ' फ़िल्मों के लिए दो बार सर्वश्रेष्ठ अभिनेता का अकेडमी पुरस्कार जीत चुके हैं। 1983 में बनी फ़िल्म 'टर्म्स ऑफ इनडियरमेंट ' फ़िल्म के लिए उन्हें सर्वश्रेष्ठ सहायक अभिनेता का अकेडमी पुरस्कार मिला। वे एक पुरुष अभिनेता द्वारा अभिनय के लिए जीते गये सर्वाधिक पुरस्कारों (तीन) जीतने वाले वाल्टर ब्रेन्नान के समकक्ष हैं और संपूर्ण रूप से अभिनय के लिए जीते गये सर्वाधिक पुरस्कारों (चार) के मामले में कैथरीन हेपबर्न के बाद दूसरे स्थान पर है। 1960 के दशक के बाद से हर दशक में अभिनय (लीड भूमिका या सहायक) के अकेडमी पुरस्कार के लिए मनोनीत किये गये केवल दो अभिनेताओं में से वह एक हैं (दूसरे हैं माइकल केन). वे सात गोल्डन ग्लोब पुरस्कार जीत चुके हैं और 2001 में उन्हें कैनेडी सेंटर सम्मान मिला। 1994 में, वे अमेरिकी फ़िल्म संस्थान के लाइफ एचीवमेंट अवार्ड पाने वाले सबसे कम उम्र के अभिनेताओं में से एक थे।
जिन उल्लेखनीय फ़िल्मों में उन्होंने अभिनय किया है, उनमें कालानुक्रमिक क्रम में शामिल है, इजी राइडर, फाइव इजी पीसेज, चाइनाटाउन, वन फ्ल्यु ओवर द ककूज नेस्ट, द साइनिंग, रेड्स, टर्म्स ऑफ इनडीयरमेंट, बैटमैन, ए फ्यु गुड मेन, ऐज गुड ऐज इट गेट्स, एवाउट सचमिड्ट्स, समथिंग्स गोटा गिव, एंगर मैनेजमेंट, द डिपार्टेड, और द बकेट लिस्ट.
प्रारम्भिक जीवन
निकोल्सन का जन्म न्यूयॉर्क नगर के सेंट विंसेंट्स हास्पिटल में हुआ और वे शोगर्ल जून फ्रांसिस निकोल्सन (मंचीय नाम जून निल्सन) के बेटे थे। जून ने 16 अक्टूबर 1936 को मेरीलैंड के एल्कटन में इतालवी-अमेरिकी शोमैन डोनाल्ड फुर्सिलो (मंचीय नाम डोनाल्ड रोज) से छह महीने पहले ही शादी की थी। एल्कटन 'जल्दी' होने वाली शादियों के लिए जाना जाता था। हालांकि फुर्सिलो पहले से ही शादीशुदा थे और उन्होंने बच्चे की देखभाल की पेशकश भीकी थी, क्योकि जून की मां इथेल ने बच्चे के आंशिक रूप से लालन-पालन पर जोर दिया ताकि जून नृत्य में अपना करियर संवार सकें. हालांकि दावा किया जाता है कि डोनाल्ड फुर्सिलो ही निकोल्सन के पिता हैं और उन्होंने जून से दूसरी शादी की। जीवनी लेखक पैट्रिक मैकगिलान ने जैक के जीवन के बारे में कहा है कि लातविया में जन्मे और जून के प्रबंधक एडी किंग (मूल रूप से एडगर ए किर्ससेफल्ड) भी पिता हो सकते हैं और अन्य सूत्रों ने कहा कि जून निकोल्सन तय नहीं कर पाये कि उनका पिता कौन है। निकोल्सन की मां आयरिश, अंग्रेजी और डच मूल की थीं, हालांकि उन्होंने और उनके परिवार ने ख्रुद की आयरिश के रूप में पहचान बताई.
निकोल्सन का पालन-पोषण इस विश्वास से हुआ कि उनके दादा दादी, जॉन जोसेफ निकोल्सन (जो न्यू जर्सी के मैनासक्वान के एक डिपार्टमेंट स्टोर विंडो ड्रेसर थे।) और इथेल मे रोड्स (जो मैनासक्वान में एक नाई, ब्यूटीशियन और शौकिया कलाकार थीं) ही उनके माता-पिता थे। दरअसल, 1974 में टाइम पत्रिका के एक पत्रकार, जो दरअसल 1974 में निकोल्सन पर एक फीचर कर रहे थे, द्वारा सच की जानकारी देने के बाद ही 1974 में निकोल्सन को पता चला कि उनके "माता-पिता" वास्तव में उनके दादा-दादी थे और उनकी बहन ही उनकी मां थीं। उस समय तक उनकी मां और दादी दोनों की मृत्यु (क्रमश: 1963 और 1970 में) हो गई। निकोल्सन ने कहा कि वे नहीं जानते कि उनके पिता कौन है और यही बताया कि "केवल इथेल और जून को ही इसका पता था और उन्होंने किसी को कभी नहीं बताया" और इस मामले को आगे न बढ़ाने के लिए या डीएनए परीक्षण नहीं कराने का फैसला किया।
निकोल्सन न्यू जर्सी की नेपच्यून सिटी में पले-बढ़े. उनका लालन-पालन अपनी मां के रोमन कैथोलिक धर्म रीति से हुआ। निक, जिस नाम से वे अपने हाई स्कूल दोस्तों में जाने जाते थे, ने पास के मानसक्वान हाई स्कूल में शिक्षा पाई, जहां 1954 में वोटों के जरिये उन्हें "कक्षा का विदूषक" चुना गया। स्कूल में उनके सम्मान में एक थियेटर और एक नाटक पुरस्कार को उनका नाम दिया गया। 2004 में, निकोल्सन अपनी चाची लौरीन के के साथ अपने 50 वर्ष हाई स्कूल पुनर्मिलन समारोह में शामिल हुए.
शुरुआती अभिनय करियर
जब निकोल्सन पहली बार हॉलीवुड में आये तो उन्होंने MGM कार्टून स्टूडियो में एनिमेशन के महारथी विलियम हन्ना और जोसफ बारबेरा लिए एक फ़िल्म सेट सहायक के रूप में काम किया। एक कलाकार के रूप में उनकी प्रतिभा को देखकर, उन लोगों ने निकोल्सन को शुरुआती स्तर के एक एनीमेशन कलाकार की भूमिका निभाने की पेशकश की। हालांकि, एक अभिनेता बनने की इच्छा का हवाला देते हुए उन्होंने इस भूमिका के लिए इनकार कर दिया।
1958 में कम बजट के किशोर नाटक- द क्राइ बेबी किलर में शीर्ष भूमिका से उन्होंने फ़िल्म करियर की शुरुआत की। अगले दशक के लिए, निकोल्सन फ़िल्म निर्माता, रोजर कोरमैन के साथ यदा-कदा सहयोगी के रूप में दिखे. कोरमैन ने कई अवसरों पर निकोल्सन को निर्देशित किया, जिसमें सबसे उल्लेखनीय था द लिटिल शॉप ऑफ हॉरर्स, जिसमें उन्होंने हताश यौनेच्छा वाले एक दंत रोगी (विल्वर फोर्स) की भूमिका निभाई, द रेवेन, द टेरर और द सेंट वेलेंटाइन डे मसाकरे फ़िल्में. उन्होंने निर्देशक मोंटे हेलमैन के साथ भी काम किया, जिनमें उल्लेखनीय रहीं दो कम बजट की पश्चिमी फ़िल्में (राइड इन द ह्विर्लविंड, द शूटिंग), जिनके प्रति शुरू में अमेरिकी फ़िल्म वितरकों में से किसी ने रुचि नहीं ली, हालांकि इन फ़िल्मों ने फ्रांस के कला जगत में एक पंथ कामयाबी पाई व बाद में इन्हें टीवी को बेच दिया गया।
प्रसिद्धि की ओर उत्थान
चूंकि उनका अभिनय करियर कोई दिशा नहीं तय कर पा रहा था, इसलिए निकोल्सन ने जैसे कैमरे के पीछे एक लेखक/निर्देशक के रूप में करियर के लिए अभिनय से इस्तीफा दे दिया। लेखन में उन्होंने सफलता का पहला असली स्वाद एलएसडी-प्रेरित पटकथा- 1967 की द ट्रिप (कोरमैन द्वारा निर्देशित) से चखा, जिसमें पीटर फोंडा और डेनिस हॉपर ने अभिनय किया था। निकोल्सन ने फ़िल्म हेड के लिए सह-लेखन (बॉब रेफल्सन) भी किया, जो मोंकीज द्वारा अभिनीत था। इसके अलावा, उन्होंने फ़िल्म के साउंडट्रैक की भी व्यवस्था की। हालांकि, फोंडा और हॉपर के इजी राइडर में स्थान खाली होने की वजह से उन्हें अभिनय का पहला बड़ा मौका मिला। निकोल्सन ने पक्के दारूबाज वकील जॉर्ज हैनसन की भूमिका निभाई, जिसके लिए उन्हें पहली बार ऑस्कर के लिए नामांकन हासिल हुआ। हैंसन की भूमिका निकोल्सन के लिए एक भाग्यशाली मौका साबित हुई- हालांकि वह भूमिका वास्तव में अभिनेता रिप टॉर्न के लिए लिखी गई थी, जो पटकथा लेखक टेरी साउदर्न के एक करीबी दोस्त थे, लेकिन टॉर्न ने फ़िल्म के निर्देशक डेनिस हॉपर के साथ एक तीखी बहस के बाद इस प्रोजेक्ट से अपने को अलग कर लिया, जिसके दौरान दो लोग लगभग लड़ पड़े थे।
अगले साल फाइव इजी पिसेज (1970) में व्यक्तित्व को परिभाषित करने वाले उनके अभिनय के लिए उन्हें एक सर्वश्रेष्ठ अभिनेता का नामांकन मिला, जिसमें तुम वह हासिल करो, जो चाहते हो के बारे में प्रसिद्ध "चिकन सलाद" वाला संवाद शामिल था। उसी वर्ष, ऑन ए क्लियर डे यू कैन सी फॉरइवर के फ़िल्म संस्करण में वे दिखे, पर उनकी भूमिका का एक बड़ा हिस्सा कटिंग रूम के फ्लोर की भेंट चढ़ गया।
उन्होंने केन रसेल द्वारा निर्देशित द हूज टॉमी (1975) और माइकलएंजेलो ऐटीनियो के द पैसेंजर (1975) में अभिनय किया।
एक अमेरिकी आइकन
मिलोस फॉरमेन द्वारा निर्देशित निकोल्सन को 1975 में केन कीसे के उपन्यास वन फ्ल्यु ओवर द कुकूज नेस्ट के फ़िल्म संस्करण में रैंडल पी मैकमर्फी की भूमिका निभाने के लिए पहला सर्वश्रेष्ठ अभिनेता का ऑस्कर पुरस्कार मिला। उनके साथ नर्स रैटचेड की भूमिका निभाने वाली लुईस फ्लेचर को सर्वश्रेष्ठ अभिनेत्री का पुरस्कार भी मिला।
इसके बाद, वे और अधिक असाधारण भूमिकाएं स्वीकार करने लगे। द लास्ट टाइकून में रॉबर्ट डि नीरो के साथ उन्होंने एक छोटी-सी भूमिका अदा की। उन्होंने आर्थर पेन के पश्चिमी द मसौरी ब्रेक्स में विशेष रूप से मार्लों ब्रांडो के साथ काम करने के लिए कम सहानुभुति वाली भूमिका निभाई. इसके बाद उन्होंने पश्चिमी कॉमेडी गोएन्स साउथ के रूप में अपना दूसरा निर्देशकीय प्रयास किया। उन्होंने कहा कि एक निर्देशक के रूप में उनकी पहली फ़िल्म 1971 की अचानक रिलीज फ़िल्म थी, जिसे ड्राइव, ही सेड कहा गया।
हालांकि, उन्हें स्टीफन किंग के द साइनिंग (1980) के स्टेनले क्युब्रिक्स के फ़िल्म संस्करण के लिए कोई अकेडमी अवार्ड नहीं मिला, पर यह निकोल्सन की सबसे महत्वपूर्ण भूमिकाओं में से एक है। उनका अगला आस्कर, सर्वश्रेष्ठ सहायक अभिनेता के लिए अकेडमी पुरस्कार टर्म्स ऑफ इनडियरमेंट (1983) में सेवानिवृत्त अंतरिक्ष यात्री गैरेट ब्रीडलव की भूमिका के लिए मिला, जिसका निर्देशन जेम्स एल ब्रूक्स ने किया था। निकोल्सन 80 के दशक में पूरी लगन से काम करते रहे और द पोस्टमैन ऑलवेज रिंग्स ट्वाइस (1981), रेड्स (1981), प्रीजी'स ऑनर (1985), द विचेज ऑफ ईस्टविक (1987), ब्रॉडकास्ट न्यूज (1987) औरआयरनवीड (1987) जैसी फ़िल्मों में उन्होंने अभिनय किया। रेड्स, प्रीजी'स ऑनर और आयरनवीड के लिए उन्हें तीन ऑस्कर नामांकन भी मिले.
निकोल्सन ने विटनेस में जॉन बुक की भूमिका करने से इनकार कर दिया। 1989 में बैटमैन की फ़िल्म, जिसमें निकोल्सन ने मानसिक खूनी, खलनायक व जोकर की भूमिका निभाई, अंतरराष्ट्रीय स्तर पर हिट हुई और एक आकर्षक सौदे में निकोल्सन को 60 लाख डॉलर की कमाई हुई।
1996 में, निकोल्सन ने मार्स अटैक में बैटमैन निर्देशक टिम बर्टन के साथ एक और बार सहयोग किया, जिसमें उन्होंने दो परस्पर विरोधी चरित्रों के रूप में दोहरा काम राष्ट्रपति जेम्स डेल और लास वेगास के संपत्ति डेवलपर आर्ट लैंड की भूमिका निभाकर किया। पहले पहल वार्नर ब्रदर्स के कुछ स्टुडियो अधिकारियों ने निकोल्सन के चरित्र की हत्या का विचार नापसंद किया, तो बर्टन दो चरित्रों की रचना की और दोनों को मार डाला.
ऐसा नहीं है कि निकोल्सन की सारी भूमिकाओं का भरपूर स्वागत किया गया। मैन ट्रबल (1992) और हौफा (1992) में उन्हें सबसे खराब अभिनेता के रूप में रेज़ी अवार्ड्स के लिए नामित किया गया था। हालांकि, हौफा में निकोल्सन की भूमिका के कारण एक गोल्डन ग्लोब नामांकन मिला।
सन् 2001 में, निकोल्सन मास्को के अंतरराष्ट्रीय फ़िल्म समारोह में "अभिनय और सच्चाई की ऊंचाइयों को जीतने" के लिए स्टैनिसलावास्की पुरस्कार पाने वाले पहले अभिनेता थे।